OpenLLM-France/wikimedia huggingface dataset:
# ESC BAC ASP

L'ESC BAC ASP és un club nord-català de Rugbi a 15 de les poblacions d'Espirà de l'Aglí, Baixàs i Paretstortes, fundat l'any 1968 després de la fusió entre l'Espira Sporting Club i el Baixas Athletic Club, i que actualment milita al Campionat de França de Promoció d'Honor, setena divisió del rugbi francès.

## Terrenys de joc

* Le Vieux Stade: Fins a l'any 1968 va ser el terreny de joc de l'Espira Sporting Club i a partir de la fusió amb el Baixas Athletic Club, va passar a ser conjuntament amb l'Stade Serge Torreilles, el terreny de joc de l'ESC BAC. Actualment compagina aquesta funció amb l'altra terreny de joc de l'Espirà de l'Aglí, l'Stade Les Portes de l'Agly, l'Stade Serge Torreilles de Baixàs i l'Stade Jacques Janzac de Paretstortes. El club considera Le Vieux Stade, com al camp talismà del club.
* Les Portes de l'Agly: L'altre terreny de joc de la població de l'Espirà de l'Aglí, que compagina com a terreny de joc de l'ESC BAC ASP amb Le Vieux Stade, l'Stade Serge Torreilles de Baixàs i l'Stade Jacques Janzac de Paretstortes
* Stade Serge Torreilles: Fins a l'any 1968 va ser el terreny de joc del Baixas Athletic Club i a partir de la fusió amb l'Espira Sporting Club, va passar a ser terreny de joc de l'ESC BAC, funció que encara fa actualment conjuntament amb Le Vieux Stade i Les Portes de l'Agly, de l'Espirà de l'Aglí i l'Stade Jacques Janzac de Paretstortes. Porta el nom de l'històric jugador de la Unió Esportiva Arlequins de Perpinyà, Serge Torreilles, que amb el club Sang & Or va proclamar-se campió de França i del Challenge Yves Du Manoir l'any 1955, a part de ser president de l'ESC BAC ASP de 1971 a 1986.
* Stade Jacques Janzac: Fins a l'any 1985 va ser el terreny de joc de l'Association Sportive Peyrestortes, i a partir de la fusió amb l'ESC BAC, va passar a ser també terreny de joc de l'ESC BAC ASP, compaginant-ho amb Le Vieux Stade i Les Portes de l'Agly de l'Espirà de l'Aglí, i l'Stade Serge Torreilles de Baixàs.

## Referències

* ↑ «LE VIEUX STADE» (en francès). Arxivat de l'original el 2023-10-25. [Consulta: 18 maig 2020].
* ↑ «LES PORTES DE L'AGLY» (en francès). Arxivat de l'original el 2023-10-24. [Consulta: 18 maig 2020].
* ↑ «Salles et espaces de loisirs» (en francès). [Consulta: 18 maig 2020].
# San'yō

San'yō (japonès: 山陽地方, San'yō-chihō) és una subregió de Chūgoku al Japó. Es correspon amb la meitat sud de Chūgoku banyada per la mar interior de Seto, en contrast amb San'in que és la meitat nord.
El seu nom significa «solana», perquè la regió se situa al solell de la serralada de Chūgoku. Concretament, del nom 山陽, el primer kanji 山 (san) significa muntanya i el segon 陽 (yō) és el «yang» (cosat clar) del principi del Yin i Yang de la filosofia oriental.

## Demografia

Modernament es considera que la regió de San'yō està formada per les prefectures de Hiroshima, Okayama i la meitat sud de la prefectura de Yamaguchi (incloent-ne la capital Yamaguchi i les ciutats principals com Shimonoseki, Ube, Shūnan, Iwakuni o San'yō-Onoda). Antigament també s'hi podien incloure parts de la prefectura de Hyōgo, corresponents a la Província de Harima.
La ciutat principal de San'yō és Hiroshima, que exerceix de pol central de la regió de Chūgoku.
# Bni Arouss

Bni Arouss (en àrab بني عروس, Bnī ʿArūs; en amazic ⴱⵏⵉ ⵄⵕⵓⵙ) és una comuna rural de la província de Larraix, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 8.193 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# An Shigao

An Shigao (xinès: 安世高) fou el nom xinès d'un part que va arribar fins a la Xina el 148 i va predicar-hi les seves creences budistes. Va morir cap al 180.

## Referències

* ↑ Buswell Jr. i Lopez Jr., 2014, p. 49.

## Bibliografia

* Buswell Jr., R. E.; Lopez Jr., D. S. The Princeton Dictionary of Buddhism (en anglès). Princeton University Press, 2014. ISBN 9780691157863.
# Charles A. Ferguson

Charles Albert Ferguson (Filadèlfia, Pennsilvània, 6 de juliol de 1921 – Palo Alto, Califòrnia, 2 de setembre de 1998) va ser un lingüista estatunidenc que es considera com el pare de la sociolingüística. Les recerques i els escrits de Ferguson divulgaren i popularitzaren el concepte de diglòssia.

## Biografia

Charles Albert Ferguson va nàixer el 1921 a Filadèlfia. Feu tota la seva escolaritat en aquesta ciutat abans d'anar a la Universitat de Pennsylvania. Allà obtingué el seu BA en filosofia el 1942. Els anys següents s'interessà al coneixement i funcionament de diverses llengües i es diplomà així en estudis orientals el 1943 (MA), amb un treball sobre l'àrab marroquí, i dos anys després, el 1945, es doctorà en aquesta especialitat amb una tesi sobre la llengua bengalí col·loquial.
Després dels seus estudis Ferguson treballà com a lingüista especialitzat en llengües del Pròxim Orient al departament d'estat dels Estats Units entre 1947 i 1955 abans d'ingressar a la Universitat Harvard com a lector en lingüística i àrab on ensenyà fins al 1959.
Aquell mateix any creà i dirigí el Centre de Lingüística Aplicada (en anglès: Center for Applied Linguistics) a la ciutat de Washington on conjuntament amb altres lingüistes ideà el primer examen que mesurava el nivell d'anglès dels locutors d'altres llengües, el TOEFL, prova que tingué lloc per primera vegada el 1964. Romangué al centre fins al 1966, dirigint-se a continuació cap a una carrera universitària. El 1967 ingressà com a professor de lingüística a la Universitat Stanford on va ser el fundador del programa de lingüística de la universitat.
El 1986 rebé el títol de professor emèrit de lingüística.

## Referències

* ↑ Obituary: Charles Albert Ferguson a JSTOR (anglès)
* ↑ "Memorial resolution: Charles A. Ferguson (1921-1998)" Arxivat 2007-07-06 a Wayback Machine., Stanford University news, Stanford Report, 19 de maig de 1999
* ↑ Història del TOEFL
* ↑ Biografia a la Concise Encyclopedia of Sociolinguistics, p. 864
# Departament de Recerca i Universitats de la Generalitat de Catalunya

El Departament de Recerca i Universitats de la Generalitat de Catalunya és l'organisme públic de Catalunya encarregat de la política educativa en l'àmbit universitari i de la recerca. Aquest Departament va ser creat el 26 de maig del 2021 en el marc de la formació del Govern de Pere Aragonès. La consellera de Recerca i Universitats de la Generalitat de Catalunya és el màxim representant del departament.
L'actual consellera de Recerca i Universitats és Núria Montserrat Pulido, des del 12 d'agost del 2024.

## Funcions

Correspon al Departament de Recerca i Universitats aquestes funcions:
* Les universitats.
* La qualitat del sistema universitari.
* Les beques que no siguin competència del Departament d'Educació i Formació Professional.
* El foment de la recerca.
* Qualsevol altra que li atribueixin les lleis i altres disposicions.

## Llista de Consellers

| # | Legislatura | Nom | Inici mandat | Fi mandat | Partit polític |
| 1 | XIII | Gemma Geis i Carreras | 26 de maig de 2021 | 10 d'octubre de 2022 | Junts per Catalunya |
| 2 | XIII | Joaquim Nadal i Farreras | 10 d'octubre de 2022 | 12 d'agost de 2024 | Independent |
| 3 | XV | Núria Montserrat Pulido | 12 d'agost de 2024 | En el càrrec | Independent |

## Referències

* ↑ «DECRET 134/2024, d'11 d'agost, pel qual es nomenen els consellers i les conselleres dels departaments de la Generalitat de Catalunya.». [Consulta: 17 agost 2024].
* ↑ «DECRET 252/2021, de 22 de juny, d'estructuració del Departament de Recerca i Universitats». [Consulta: 26 juliol 2021].
* ↑ «La consellera Victòria Alsina sigue sin presentar su renuncia y espera su cese». La Información, 08-10-2022 [Consulta: 9 octubre 2022].
* ↑ 324cat. «Aragonès fa públic els noms dels nous consellers i conselleres: així queda el govern d'ERC», 09-10-2022. [Consulta: 9 octubre 2022].
* ↑ «Quim Nadal vuelve al Govern de la mano de ERC como conseller de Universitats» (en castellà), 09-10-2022. [Consulta: 9 octubre 2022].
* ↑ «Qui és qui en el nou govern de Salvador Illa? Tots els consellers de la Generalitat». [Consulta: 11 agost 2024].
# Dendropanax

Dendropanax és un gènere de plantes de flors pertanyent a la família Araliaceae, consta de 92 espècies d'arbres perennes i arbusts, natius de Centreamèrica, Sud-amèrica, aquest d'Àsia i península Malaia.

## Taxonomia

* Dendropanax affinis
* Dendropanax alberti-smithii
* Dendropanax amplifolius
* Dendropanax arboreus
* Dendropanax bilocularis
* Dendropanax blakeanus
* Dendropanax bolivianus
* Dendropanax borneensis
* Dendropanax bracteatus
* Dendropanax brasiliensis
* Dendropanax brevistylus
* Dendropanax burmanicus
* Dendropanax caloneurus
* Dendropanax capillaris
* Dendropanax caucanus
* Dendropanax chevalieri
* Dendropanax colombianus
* Dendropanax compactus
* Dendropanax confertus
* Dendropanax cordifolius
* Dendropanax cuneatus
* Dendropanax cuneifolius
* Dendropanax dariensis
* Dendropanax dentiger
* Dendropanax elongatus
* Dendropanax exilis
* Dendropanax fendleri
* Dendropanax filipes
* Dendropanax glaberrimus
* Dendropanax globosus
* Dendropanax gonatopodus
* Dendropanax gracilis
* Dendropanax grandiflorus
* Dendropanax grandis
* Dendropanax hainanensis
* Dendropanax heterophyllus
* Dendropanax hoi
* Dendropanax hondurensis
* Dendropanax inflatus
* Dendropanax kwangsiensis
* Dendropanax lancifolius
* Dendropanax langbianensis
* Dendropanax langsdorfii
* Dendropanax larensis
* Dendropanax latilobus
* Dendropanax laurifolius
* Dendropanax lehmannii
* Dendropanax leptopodus
* Dendropanax macrocarpus
* Dendropanax macrophyllus
* Dendropanax macropodus
* Dendropanax maingayi
* Dendropanax marginiferus
* Dendropanax maritimus
* Dendropanax monogynus
* Dendropanax morbiferus
* Dendropanax neblinae
* Dendropanax nervosus
* Dendropanax nutans
* Dendropanax oblanceatus
* Dendropanax oblongifolius
* Dendropanax oliganthus
* Dendropanax oligodontus
* Dendropanax pachypodus
* Dendropanax pallidus
* Dendropanax palustris
* Dendropanax panamensis
* Dendropanax parvifloroides
* Dendropanax pendulus
* Dendropanax poilanei
* Dendropanax populifolius
* Dendropanax portlandianus
* Dendropanax praestans
* Dendropanax productus
* Dendropanax proteus
* Dendropanax punctatus
* Dendropanax querceti
* Dendropanax ravenii
* Dendropanax resinosus
* Dendropanax selleanus
* Dendropanax sessiliflorus
* Dendropanax siamensis
* Dendropanax stellatus
* Dendropanax swartzii
* Dendropanax tessmannii
* Dendropanax trifidus
* Dendropanax trilobus
* Dendropanax umbellatus
* Dendropanax venosus
* Dendropanax weberbaueri
* Dendropanax williamsii
* Dendropanax yunnanensis
# David Gwenallt Jones

Gwenallt (18 de maig de 1899 – 24 de desembre de 1968), nom bàrdic, David James Jones) va ser un poeta, crític i erudit, a qui han convertit en una de les figures literàries més importants en gal·lès.

## Primers anys

Va néixer a Pontardawe, Glamorganshire, i va ser el fill gran de Thomas 'Ehedydd' Jones i la seva muller Mary. Va ser cridat a les files de l'exèrcit britànic el 1917 durant la Primera Guerra Mundial, però es va declarar objector de consciència que el dugué a ser empresonat a Wormwood Scrubs i Dartmoor des del juny de 1917 al maig de 1919; una experiència sobre la qual va escriure la seva novel·la Plasau'r Brenin el 1934. Retornà a la Universitat d'Aberystwyth el 1919 on conegué Idwal Jones de qui acabaria escrivint la seva biografia el 1958.

## Poeta gal·lès

Amb el seu poema Y Mynach, va ser guardonat amb la Cadeirio'r Bardd del Eisteddfod Nacional de Gal·les a Swansea el 1926, i l'aconseguiria per segon cop a Bangor el 1931. Va ser membre-fundador de l'Acadèmia Gal·lesa (Academi Gymraeg), i edità a la revista, Taliesin, de 1961 a 1965. Després de graduar-se a Aberystwyth en Bachelor of Arts en gal·lès i anglès, es convertia en professor de gal·lès a la Barry County School, i més tard el 1927, era nomenat lecturer al departament de gal·lès de la University College of Wales (Universitat d'Aberystwyth). Jones va fer el seu MA el 1929 i era guardonat com a doctor de lletres en honoris causa a la Universitat de Gal·les el 1967.
La temàtica cristiana és recurrent en la seva obra, com a Y Coed, que es publicava després d'una visita a la terra promesa.
Està enterrat a Aberystwyth. Es va col·locar una placa commemorativa en la seva casa, Rhydymôr, Ffordd Rheidol, Penparcau, Aberystwyth, el 1997.

## Obres
### Novel·les

* Plasau'r Brenin 1934
* Ffwrneisiau 1982

### Poesia

* Ysgubau'r Awen 1939
* Cnoi Cil 1942
* Eples 1951
* Gwreiddiau 1959
* Y Coed 1969
* Cerddi Gwenallt: Y Casgliad Cyflawn 2001 (obra recopilada i editata per Christine James)

### Altres

* (ed.), Yr Areithiau Pros 1934
* (ed.), Blodeugerdd o'r Ddeunawfed Ganrif 1936
* (ed.), Detholiad o Ryddiaith Gymraeg R. J. Derfel 1945
* Cofiant Idwal Jones 1958

## Referències

* ↑ Biografia online de David Gwenallt Jones
* 1 2 «Dictionary of Welsh Biography». Arxivat de l'original el 2012-02-09. [Consulta: 4 maig 2010].
* ↑ «Ceredigion County Council-Jones, David James (1899-1968) 'Gwenallt'». Arxivat de l'original el 2016-03-03. [Consulta: 4 maig 2010].
* 'Gwenallt on the Ceredigion County Council website Arxivat 2016-03-03 a Wayback Machine.
* 'Gwenallt' on the BBC Cymru website
# Samú Costa

Samuel "Samú" de Almeida Costa (nascut el 27 de novembre de 2000) és un futbolista professional portuguès que juga com a migcampista defensiu al Mallorca.

## Carrera de club
### Braga

Nascut a Aveiro, Costa va representar SC Beira-Mar, Gafanha, Palmeiras FC de Braga i Braga en etapa juvenil. Va debutar al Campionat de Portugal amb l'equip B d'aquest últim el 2 de novembre de 2019 en un partit contra el GD Bragança.
El 25 de juliol de 2020, Costa va jugar el seu primer partit amb el Braga, entrant com a substitut de Pedro Amador al minut 46 en un partit contra el Porto.

### Almeria

El 10 de setembre de 2020, Costa va ser cedit a la UD Almeria de Segona Divisió per a la temporada 2020-21. Va debutar a l'estranger disset dies després, començant com a titular en una victòria fora de casa per 2-0 davant el CD Lugo.
Costa va marcar el seu primer gol com a professional el 24 de gener de 2021, marcant el primer gol en un empat 2-2 a casa contra el CE Sabadell FC. L'11 de juny, després de ser utilitzat habitualment, va ser comprat directament i va signar un contracte de cinc anys.
Costa va ajudar els andalusos en el seu ascens a la Lliga com a campions, i va debutar a la primera categoria el 14 d'agost de 2022, començant amb una derrota a casa per 2-1 davant el Real Valladolid. El 23 de setembre, va ampliar encara més el seu vincle contractual fins al 2029.

### Mallorca

El 10 d'agost de 2023, Costa va acordar un contracte de cinc anys amb el RCD Mallorca també a la primera divisió espanyola.

## Carrera internacional

Costa va formar part de l'equip de Portugal que va quedar subcampió darrere d'Espanya al Campionat d'Europa sub-19 de la UEFA 2019 a Armènia.

## Referències

* ↑ «Samuel Costa» (en castellà). UD Almería. [Consulta: 28 setembre 2022].
* ↑ «Sporting Braga II vs. Bragança». Soccerway, 02-11-2019.
* ↑ «Sporting Braga vs. Porto». Soccerway, 25-07-2020.
* ↑ «Samú Costa, un todo terreno para el centro del campo» (en castellà). UD Almería, 10-09-2020. [Consulta: 10 setembre 2020].
* ↑ «El Almería hace efectiva la opción de compra por Samú Costa» (en castellà). Marca, 11-06-2021. [Consulta: 10 agost 2023].
* ↑ «Samú Costa renueva hasta 2029» (en castellà). UD Almería, 23-09-2022. [Consulta: 10 agost 2023].
* ↑ «Samu Costa se convierte en nuevo jugador del RCD Mallorca» (en castellà). RCD Mallorca, 10-08-2023. [Consulta: 10 agost 2023].

## Enllaços externs

* Samú Costa a BDFutbol
* Samú Costa, fitxa a ForaDeJogo
* Samú Costa, Fitxa a Soccerway
# Bokermannohyla astartea

Bokermannohyla astartea és una espècie de granota endèmica del Brasil.

## Referències

* Pavan, D. & Rodrigues, M.T. 2004. Bokermannohyla astartea. Llista Vermella d'Espècies Amenaçades de la UICN 2006. Consulta: 7 de gener de 2008.
# Lleuwen Steffan

Lleuwen Steffan (Bangor, 1979), de nom artístic Lleuwen i també Lleuwen Tangi, és una cantant en gal·lès i bretó. La seva música inclou interpretacions d'himnes, així com influències del jazz i d'altres gèneres. També va actuar en la producció de Theatr Genedlaethol Cymru Merch yr Eog el 2016.

## Vida personal

Lleuwen ha parlat obertament sobre el patiment envers la fe cristiana i sobre la convivència amb el trastorn bipolar i l'alcoholisme. Té dos fills, és filla del cantant Steve Eaves i germana de l'escriptora Manon Steffan Ros.

## Àlbums

* Cyfnos (com a part del grup Acoustique, 2002)
* Duw â Ŵyr (2005)
* Penmon (2007)
* Tân (2011)
* Gwn Glân Beibl Budr (2018)

## Premis

Va guanyar el premi Prizioù l'any 2012 al millor disc bretó pel disc Tân.
A més a més, el 2013, a Gijón, Lleuwen va guanyar el concurs musical Liet, de llengües minoritàries i minoritzades, amb la cançó Ar Gouloù Bev.

## Referències

* 1 2 «Lleuwen yn teithio capeli Cymru gyda’i albwm newydd». Golwg360, 11-01-2019. [Consulta: 7 octubre 2020].
* 1 2 3 ljazzn. «Lleuwen wins Liet International». News, reviews, features and comment from the London jazz scene and beyond, 21-01-2013. [Consulta: 7 octubre 2020].
* ↑ «Merch yr Eog / Merc’h an Eog». Theatr Genedlaethol Cymru. Arxivat de l'original el 2020-09-30. [Consulta: 7 octubre 2020].
* 1 2 3 «Beti a'i Phobol, 1 Mawrth 2020». www.bbc.co.uk, 01-03-2020. [Consulta: 7 octubre 2020].
* 1 2 «Dau Begwn Lleuwen Steffan» (en gal·lès). BBC Cymru Fyw, 02-03-2020. [Consulta: 14 maig 2022].
* ↑ «Acoustique». Discogs. [Consulta: 7 octubre 2020].
* 1 2 3 «Lleuwen Steffan». Discogs. [Consulta: 7 octubre 2020].
* ↑ «Gwn Glân Beibl Budr». Arxivat de l'original el 2023-01-21. [Consulta: 7 octubre 2020].
# Caulès

Caulès és una entitat de població del municipi de Vidreres, a la comarca catalana de la Selva. Situat al sector oriental del terme, en el cens de 2009 tenia 117 habitants.
El centre del poble de Caulès consta d'un grup de masos (com Can Caulès o Can Mundet) i de l'ermita de Santa Susanna de Caulès. Al camí de Vidreres a Caulès s'hi troben les restes de l'antic forn de Can Noguera.
Caulès està documentat des del 919, tot i que es refereix al poblat de Caulès Vell (Caldes de Malavella), a dos quilòmetres del Caulès de Vidreres. Caulès va pertànyer la batllia de Vidreres, dels Cabrera.

## Referències

* ↑ GEC
* ↑ «Vidreres». Poblescatalunya.com. Arxivat de l'original el 2012-06-29. [Consulta: 23 setembre 2012].
# Cynthia Payne

Cynthia Payne (Bognor Regis, 1932 - 15 de novembre de 2015), va ser una organitzadora de festes, activista i política britànica. Era coneguda també com a Madame Cyn i va regentar un cèlebre bordell al Regne Unit. Es va presentar per a les eleccions amb el partit Aliança de l'Arc de Sant Martí. Va morir el 15 de novembre de 2015 a 82 anys.

## Referències

* ↑ El País. «Cynthia Payne», 20-06-1988. [Consulta: 15 novembre 2015].
* ↑ theguardian. «Former brothel madam Cynthia Payne dies», 15-11-2015. [Consulta: 15 novembre 2015].
# Dendromus ruppi

Dendromus ruppi és una espècie de mamífer rosegador de la família dels nesòmids. Probablement és endèmic de la serralada Imatong (Sudan del Sud). Fou anomenat en honor del zoòleg Hans G. Rupp. Té un aspecte similar al de D. mystacalis, però és considerablement més gros i té la cua més llarga. El ventre és de color blanc pur. Té una llargada de cap a gropa de 73,6 mm, una cua de 103,4 mm i un pes d'11,2 g (valors mitjans).

## Referències

* ↑ Dieterlen, F «Climbing mice of the genus Dendromus (Nesomyidae, Dendromurinae) in Sudan and Ethiopia, with the description of a new species» (PDF) (en anglès). Bonner zoologische Beiträge, 56, 2009, pàg. 185-200. Arxivat de l'original el 2015-12-08 [Consulta: 7 desembre 2015]. Arxivat 2015-12-08 a Wayback Machine.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# David H. Rosenthal

David H. Rosenthal (Nova York, 1945 - 30 d'octubre de 1992) fou un poeta, assagista i traductor jueu nord-americà. Ha sigut un gran divulgador de la literatura i la realitat catalanes contemporànies en diversos volums, i el 1984 va publicar una traducció del Tirant lo Blanc, La plaça del Diamant i Solitud, entre d'altres, a l'anglès. Rebé la Creu de Sant Jordi el 1988. Va morir de càncer de pàncrees als 47 anys en plenitud creativa.
El 2008 es va publicar, traduïda al català, la seva obra pòstuma Banderes al vent!, dedicada a la Barcelona d'entreguerres, amb pròleg de Joan Rendé i epíleg de María Luisa García Bermejo.

## Obres

* Eyes on the Street (1974), incorporà dues versions de poemes de Pere Quart i Gabriel Ferrater.
* Modern Catalan Poetry: an Anthology (1980), traducció de 14 poetes catalans
* The time of the doves traducció de La Plaça del Diamant de Mercè Rodoreda (1981)
* Loves of the Poets: Poems (1989)
* Hard Bop: Jazz and Black Music 1955-1965 (1992)
* The Journey: Poems (1992)
* Camellia Street by Mercè Rodoreda (1993)
* Solitude by Víctor Català Caterina Albert
* Four Postwar Catalan Poets (editor, 1994)
* Banderes al vent! La Barcelona de les utopies, 1914-1936. Barcelona: Editorial Meteora (2008)

## Llegat

El fons personal de David Rosenthal es va incorporar a la Biblioteca d'Humanitats de la Universitat Autònoma de Barcelona el 2008. El fons està format per algunes de les seves traduccions manuscrites i mecanoscrites, a més de jocs de proves de les principals obres que va traduir (Tirant lo Blanc, El llibre de les bèsties, Incerta glòria, La plaça del Diamant, El carrer de les camèlies, etc). Els seus quaderns inclouen alguns escrits inèdits (sobretot, esbossos de poemes, assaigs, crítiques de jazz, traduccions…). També hi ha exemplars de les obres que va publicar, tant les pròpies com les traduccions.

## Referències

* ↑ «David H. Rosenthal». Gran Enciclopèdia Catalana. Barcelona: Grup Enciclopèdia Catalana.
* ↑ «Fons David Rosenthal - Servei de Biblioteques - UAB Barcelona». [Consulta: 26 setembre 2024].

## Enllaços externs

* Biblioteques UAB. Fons personal David H. Rosenthal
* Dipòsit Digital de Documents de la UAB.Fons personal David H. Rosenthal